**Hajdúszoboszlói Polgármesteri Hivatal**

**Gazdasági Iroda**

**4200 Hajdúszoboszló, Hősök tere 1.**

Ügyiratszám: HSZ/23148-1/2021.

**K I V O N A T**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága 20201. július 7-én tartott nyílt ülésének jegyzőkönyvéből**

**16/2021. (VII. 07.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága a 2021. július 07 – i ülésének napirendjét a következők szerint határozza meg:**

**NAPIRENDI PONTOK:**

**Képviselő-testületi napirendben nem szereplő, csak bizottsági anyag:**

1. Előterjesztés az önkormányzatok általános működéséhez és ágazati feladataihoz kapcsolódó támogatások és központosított előirányzatok elszámolásának vizsgálata.

Előadó:jegyző, belső ellenőrzési vezető

**A Képviselő-testület 2021. július 07-ei ülés anyagának véleményezése:**

1. Javaslat egészségügyi és szociális rendeletek módosítására. (képviselő-testületi ülés 05. napirend)

Előadó: egészségügyi-szociális irodavezető

1. Előterjesztés a Hajdúk Vidékfejlesztési Egyesülete kölcsönének átütemezésére. (képviselő-testületi ülés 06. napirend)

Előadó: gazdasági irodavezető

1. Előterjesztés vezetékjog bejegyzéséhez történő hozzájárulásra. (képviselő-testületi ülés 07. napirend)

Előadó: gazdasági irodavezető

1. Előterjesztés a Hajdútourist Kft. kérelméről. (képviselő-testületi ülés 08. napirend)

Előadó: gazdasági irodavezető

1. Előterjesztés Tour de Hongrie 2022-es, 2023-es versenyeihez történő kapcsolódás tárgyában. (képviselő-testületi ülés 10. napirend)

Előadó: aljegyző

1. Előterjesztés intézményfelújítási igényekkel kapcsolatosan. (képviselő-testületi ülés 11. napirend)

Előadó: városfejlesztési irodavezető

1. Előterjesztés a Gasztrotér hasznosítása kapcsán. (képviselő-testületi ülés 13. napirend)

Előadó: városfejlesztési irodavezető

1. Előterjesztés a Harangház oszlopfőinek felújításával kapcsolatosan. (képviselő-testületi ülés 14. napirend)

Előadó: városfejlesztési irodavezető

1. Előterjesztés a volt Gázláng pálya fejlesztési lehetőségeiről. (képviselő-testületi ülés 15. napirend)

Előadó: városfejlesztési irodavezető

1. Előterjesztés streetgokart közterületi helyszínen történő elhelyezésével kapcsolatban. (képviselő-testületi ülés 16. napirend)

Előadó: városfejlesztési irodavezető

1. Előterjesztés elektromos guruló állatok közterületen történő elhelyezésével kapcsolatban. (képviselő-testületi ülés 17. napirend)

Előadó: városfejlesztési irodavezető

1. Előterjesztés előkert létesítési kérelemről. (képviselő-testületi ülés 18. napirend)

Előadó: városfejlesztési irodavezető

1. Előterjesztés közterület-használati kérelemmel kapcsolatban. (képviselő-testületi ülés 19. napirend)

Előadó: városfejlesztési irodavezető

1. Előterjesztés „Rejtélyek városa” játékprogram közterületen történő megvalósításáról. (képviselő-testületi ülés 20. napirend)

Előadó: városfejlesztési irodavezető

1. Előterjesztés Hősök tere 3. szám mögötti 6. számú garázs elővásárlási jog gyakorlására

Előadó: gazdasági irodavezető

1. Előterjesztés az önkormányzatok által igényelhető rendkívüli támogatás iránti pályázat benyújtása tárgyában

Előadó: gazdasági irodavezető

1. Előterjesztés a Liget Óvoda konyhafelújítás során felmerülő pótmunkához kapcsolódó többlet önerő biztosításáról

Előadó: városfejlesztési irodavezető

1. Előterjesztés Nádudvari út – Dózsa György út – Bajcsy – Zsilinszky utca csomópont átépítésével kapcsolatosan

Előadó: városfejlesztési irodavezető

1. Előterjesztés Rákóczi utca – Új utca – Tokay utca csomópont átépítésével kapcsolatosan

Előadó: városfejlesztési irodavezető

Tájékoztatók, bejelentések

**NAPIRENDEK MEGTÁRGYALÁSA:**

1. **Előterjesztés az önkormányzatok általános működéséhez és ágazati feladataihoz kapcsolódó támogatások és központosított előirányzatok elszámolásának vizsgálata.**

**17/2021. (VII. 07.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága az Önkormányzat irányítása alá tartozó költségvetési intézményeknél a támogatások és központosított előirányzatok elszámolásáról, mutatószámainak felülvizsgálatáról készített belső ellenőrzési jelentést elfogadja.**

Határidő : 2021. 07. 07.

Felelős : PGB elnök

1. **Javaslat egészségügyi és szociális rendeletek módosítására.**

**18/2021. (VII. 07.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő – testülete a rendelettervezet alapján a módosító rendeletet megalkossa, ezzel egyidejűleg az egészségügyi alapellátás körzeteinek meghatározásáról szóló rendelet függelékét a 2. számú melléklet szerint kicserélje.**

Határidő : 2021. 07. 07.

Felelős : PGB elnök

**Hajdúszoboszló Város Önkormányzata Képviselő-testületének**

**…./2021. (VII.07.) önkormányzati rendelete**

**egészségügyi és szociális ellátások módosításáról**

Hajdúszoboszló Város Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény (továbbiakban: Szt) 62. § (2) bekezdésében és a 92. § (1)-(2) bekezdéseiben és a 132. § (4) bekezdésének d) pontjában foglalt, valamint az egészségügyi alapellátásról szóló 2015. évi CXXIII. tv. 6. §-a és a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 8. pontjában foglalt feladatkörében eljárva, az önkormányzat szervezeti és működési szabályzatról szóló 18/2019. (XI.07.) önkormányzati rendelet 17. § (2) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Szociális és Egészségügyi Bizottsága egyetértésével, valamint a (3) bekezdése alapján jogi szempontból a Jogi, Igazgatási és Ügyrendi Bizottság egyetértésével, az egészségügyi alapellátás körzeteinek meghatározásáról szóló 19/2010. (XII.16.) önkormányzati rendelete és az első lakáshoz jutók támogatása és önkormányzati szociális telekvásárlásról szóló 29/2015. (XI.12.) önkormányzati rendeletek módosítása tárgyában az alábbi rendeletet alkotja:

**I. Fejezet**

1. **§**

Az egészségügyi alapellátás körzeteinek meghatározásáról szóló 19/2010. (XII.16.) önkormányzati rendelet (továbbiakban: R.1) 2. §-ában szereplő 1-5. számú mellékletek helyébe e rendelet 1-5. számú melléklete lép.

**II. Fejezet**

1. **§**

Az első lakáshoz jutók támogatása és önkormányzati szociális telekvásárlásról szóló 29/2015 (XI.12.) számú önkormányzati rendelet (továbbiakban: R.2) 3.§ (1) bekezdés a) pontjának aa) alpontjának szövege az alábbiakra módosul:

*„aa) az egyik fél legalább 2 éve életvitelszerűen Hajdúszoboszlón él és ezen időszak alatt hajdúszoboszlói lakcímmel rendelkezik, és,”*

1. **§**

R.2. 3.§ (1) bekezdés b) pontjának szövege az alábbiakra módosul:

*„b) gyermekét/gyermekeit egyedül nevelő szülő, aki a támogatásra való jogosultság megállapítására irányuló kérelem benyújtásának időpontjában a 45. életévét nem töltötte be és legalább 2 éve életvitelszerűen Hajdúszoboszlón él és ezen időszak alatt hajdúszoboszlói lakcímmel rendelkezik*.*”*

1. ***§***

R.2. 3.§ (2) bekezdés a) pontjának szövege az alábbiakra módosul:

*„ a) a család egy főre jutó havi nettó jövedelme nem haladja meg a mindenkori öregségi nyugdíj legkisebb összegének a hatszorosát, gyermektelen házastársak/élettársak esetén a hétszeresét,”*

1. **§**

R.2. 5.§ (1) bekezdésének szövege az alábbiakra módosul:

*„ (1) A támogatásra irányuló kérelmet a rendszeresített formanyomtatványon kell a Hajdúszoboszlói Polgármesteri Hivatal Egészségügyi és Szociális Irodához benyújtani.”*

1. **§**

R.2. 5.§ (4) bekezdésének szövege az alábbiakra módosul:

*„ (4) A támogatás odaítéléséről a támogatott határozattal értesül az általános közigazgatási rendtartásról szóló 2016. évi CL tv. szabályai szerint.”*

1. **§**

R.2. 5.§ (6) bekezdés a) pontjának szövege az alábbiakra módosul:

*„ b) a 3.§ (1) a.) pontjának esetében amennyiben a házas/élettársak közül legalább az egyik fél 2 éve hajdúszoboszlói bejelentett lakcímmel rendelkezik, de az életvitelszerű itt tartózkodás időtartama nincs meg, vagy”*

1. **§**

**Záró rendelkezések**

1. E rendelet 2021. július 15-én lép hatályba
2. E rendelet 2021. július 16-án hatályát veszti.

***Czeglédi Gyula Dr. Korpos Szabolcs***

***polgármester jegyző***

1. **Előterjesztés a Hajdúk Vidékfejlesztési Egyesülete kölcsönének átütemezésére.**

**19/2021. (VII. 07.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő – testülete hozzájáruljon, hogy a Hajdúk Vidékfejlesztési Egyesülete 709.672 Ft lejárt határidejű tartozását legkésőbb 2023. március 31-ig visszafizesse.**

Határidő : 2021.07.07.

Felelős : PGB elnök

1. **Előterjesztés vezetékjog bejegyzéséhez történő hozzájárulásra.**

**20/2021. (VII. 07.) PGB határozat:**

1. **Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő – testülete hozzájárulását adja ahhoz, hogy a Hajdúszoboszló, Mező utcán található 7640/16 hrsz-ú ingatlan gázellátásához kapcsoslódóan a Hajdúszoboszló Város Önkormányzata tulajdonában lévő 7640/2 hrsz-ú ingatlan 784 m2 nagyságú területére a Tigáz Földgázelosztó Zrt javára vezetékjog kerüljön bejegyzésre.**

**A Képviselő – testület felhatalmazza a Polgármestert az Idegen tulajdonú ingatlan igénybevételéről és vezetékjog alapításáról szóló megállapodás aláírására.**

Határidő : 2021.07.07.

Felelős : PGB elnök

1. **Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő – testülete hozzájárulását adja ahhoz, hogy a Hajdúszoboszló, Pityeri dűlőben található 10480 hrsz-ú ingatlan gázellátásához kapcsolódóan a Hajdúszoboszló Város Önkormányzata tulajdonában lévő 10698 hrsz – ú ingatlan 8 m2 nagyságú területére a Tigáz Földgázelosztó Zrt javára vezetékjog kerüljön bejegyzésre.**

**A Képviselő – testület felhatalmazza a Polgármestert az Idegen tulajdonú ingatlan igénybevételéről és vezetékjog alapításáról szóló megállapodás aláírására.**

Határidő : 2021.07.07.

Felelős : PGB elnök

1. **Előterjesztés a Hajdútourist Kft. kérelméről.**

**21/2021. (VII. 07.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő – testülete hozzájárulását adja ahhoz, hogy a Hajdútourist Kft és Hajdúszoboszló Város Önkormányzata között 2018. december 18. napon, a Hajdúszoboszló, József Attila u. 2-18. számú épület mögötti 250 m2 nagyságú terület bérbeadására vonatkozó szerződés az alábbiak szerint módosításra kerüljön:**

* **2./ pont 1. bekezdés: Felek a terület bérleti díját évi 1.000.000,-Ft + ÁFA, azaz Egymillió forint + ÁFA összegben határozzák meg.**
* **2./ pont 2. bekezdés: törlésre kerül.**
* **3./ pont: Felek megállapodnak abban, hogy a Bérlő az ingatlant saját maga, tulajdoni részesedésével működő gazdasági társaság, illetve harmadik fél részére használatba adhatja.**
* **13./ Felek rögzítik, hogy a Bérlő tulajdonát képező épületen, valamint a bérbevett területen csak a jelen szerződés 3./ pontjában felsoroltak tevékenységével összefüggő üzletfelirat helyezhető el. További személyek részére reklám céljára reklámberendezés nem helyezhető el.**
* **Szabadtéri Színpad rendezvényei idején, a zeneszolgáltatást bérlőnek szüneteltetnie kell**

**A Képviselő-testület felhatalmazza a Polgármestert a bérleti szerződés módosításának aláírására. Hajdúszoboszló Város Önkormányzatának Pénzügyi és Gazdasági Bizottsága támogatja, hogy a jövőben megkötésre kerülő bérleti szerződések megkötésekor a bérleti díj megállapításánál, fokozott figyelmet kell fordítani a város érdekeire.**

Határidő : 2021.07.07.

Felelős : PGB elnök

1. **Előterjesztés Tour de Hongrie 2022-es, 2023-es versenyeihez történő kapcsolódás tárgyában.**

**22/2021. (VII. 07.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő – testülete megerősítse korábbi szándékát arra vonatkozóan, hogy Hajdúszoboszló városa a Tour de Hongrie 2022-es körversenyéhez csatlakozzon, és a körverseny egyik napjának befutó helyszíne legyen.**

**A Képviselő-testület felhatalmazza a polgármestert a szükséges szándéknyilatkozat, a későbbiekben az előfeltételek megléte esetén a támogatási szerződés aláírására.**

**Hajdúszoboszló Város Önkormányzatának Képviselő-testülete felkéri a polgármestert, hogy pozitív döntés esetén a 2022. évi városi költségvetés előkészítésekor tervezze be a Vuelta Kft. felé fizetendő szervezői díj összegét.**

Határidő : 2021.07.07.

Felelős : PGB elnök

1. **Előterjesztés intézményfelújítási igényekkel kapcsolatosan.**

**23/2021. (VII. 07.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő – testülete támogassa a 2021. évi városi költségvetés beruházások táblázat (13. sz. melléklet) 16/ÖK soráról 7,1 M Ft összeg átcsoportosítását a felújítások táblázat (14. sz. melléklet) 2/ÖK sorára.**

**Hajdúszoboszló Város Önkormányzatának Képviselő-testülete támogassa a 2021. évi városi költségvetés intézményfelújítási kerete (14. sz. melléklet 2/ÖK sor) terhére**

* **a Rákóczi u. 21. sz. alatti Aprónép Óvoda elektromos hálózatának teljes felújítását az intézményhez beérkezett ajánlat alapján 6.722.387 Ft összegben;**
* **a Rákóczi utca 21. sz. alatti Óvodakonyha elektromos hálózat kapacitásbővítésének kiépítését az intézményhez beérkezett ajánlat alapján 2.220.530,-Ft összegben;**
* **a fenti munkálatokhoz szükséges műszaki ellenőri feladatok ellátását legfeljebb 300.000,-Ft összegben.**

Határidő : 2021.07.07.

Felelős : PGB elnök

1. **Előterjesztés a Gasztrotér hasznosítása kapcsán.**

**24/2021. (VII. 07.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő – testülete ne támogassa a REIG Ingatlan Kft kérelmét, az ideiglenes elárusítóhely és kiszolgáló létesítmény megvalósítására vonatkozóan.**

**A Képviselő – testület nem kívánja a szerződést felmondani, ezért utasítja a Jegyzőt a két fél közötti szerződés felülvizsgálatára, annak a kialakult helyzet miatt szükségessé váló módosítását terjessze a Képviselő – testület soron következő ülésére.**

Határidő : 2021.07.07.

Felelős : PGB elnök

1. **Előterjesztés a Harangház oszlopfőinek felújításával kapcsolatosan.**

**25/2021. (VII. 07.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő – testülete támogassa a Harangház oszlopfőinek kovácsoltvas segédszerkezettel történő megerősítését, az oszlopfők lefedését, melyhez legfeljebb 4,9 M Ft keretösszeget biztosít a 2021. évi városi költségvetés általános tartalék kerete terhére.**

**A kivitelezési munkálatokkal a Harangház üzemeltetőjét, a Városgazdálkodási Nonprofit Zrt-t bízza meg.**

**Utasítja a Jegyzőt és a Vezérigazgatót az oszlopok újra alkotása tárgyában szükséges előkészületek megtételére, hogy a 2022. évi városi költségvetés tervezésekor a szükséges forrás ismert legyen a Képviselő-testület számára.**

Határidő : 2021.07.07.

Felelős : PGB elnök

1. **Előterjesztés a volt Gázláng pálya fejlesztési lehetőségeiről.**

**26/2021. (VII. 07.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő – testülete helyezze előtérbe az amatőr és a diáksport helyi fejlesztését, támogassa az alábbi sport elemek létesítésének tervszerű kidolgozását:**

* **1 db füves labdarugó pálya felújítását, melyből későbbiekben egy kisméretű futballpálya kialakítható legyen,**
* **1 db kosár és kézilabda rekortán pálya kialakítását,**
* **1 db 400 m hosszú legalább 4 sávos rekortán futópálya megépítését,**
* **2 db strandfoci és 2 db strandröplabda és strandkézilabda pálya kialakítását,**
* **fedett kültéri kondipark és kiszolgáló létesítményeinek felépítését,**
* **utcabútorok, infrastukrúrális elemek megvalósítását,**
* **kerítés és zajvédő fal megépítését,**
* **a terület későbbi továbbfejlődése érdekében, a munkacsarnok területét biztosítja.**

**A területre vonatkozóan elkészült terveket, a Képviselő – testület későbbiekben újra tárgyalja.**

**Hajdúszoboszló Város Önkormányzatának Képviselő-testülete, megbízza a Polgármesteri Hivatal Gazdasági Irodáját, a Gázláng utcán található 3926 hrsz-ú, a Hajdúszoboszlói Városgazdálkodási Nonprofit Zrt. tulajdonában lévő sportpálya, és a Hajdúszoboszló Város Önkormányzata tulajdonában lévő, Szováti úton található 0121 hrsz-ú ipartelep megnevezésű ingatlanok cseréjének előkészítésével.**

Határidő : 2021.07.07.

Felelős : PGB elnök

1. **Előterjesztés streetgokart közterületi helyszínen történő elhelyezésével kapcsolatban.**

**27/2021. (VII. 07.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő – testülete támogatva az idegenforgalmi látványosságok minél szélesebb körét, engedélyezze 2021 évben streetgokart kölcsönzés céljára Szőke József egyéni vállalkozónak, a Szent István parki játszótéren, játszó – szórakoztató tevékenység érdekében kijelölt, az előterjesztésben megjelölt 1-2. hely közötti 20 m2 –es terület használatát. Egyben korlátozni kívánja a streegokartok használatát, a Harangház előtti téren és annak közvetlen környezetében.**

**A bérleti díj mértéke 7.500 Ft/nap, 2021. július 8- 2021. augusztus 30. közötti időszakra vonatkozóan.**

Határidő : 2021.07.07.

Felelős : PGB elnök

1. **Előterjesztés elektromos guruló állatok közterületen történő elhelyezésével kapcsolatban.**

**28/2021. (VII. 07.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő – testülete támogassa az elektromos guruló állatok kölcsönzés céljára a 2021. évben a Szabadidő Park járdafelületét, a mobil WC-hez közelálló területet biztosíja. A bérléshez szükséges kb. 50 m2-es terület bérbeadását Kovács Katalin részére, 7.500,-Ft/nap bérleti díj ellenében, 2021. július 08. – 2021. október 31. közötti időszakra vonatkozóan.**

Határidő : 2021.07.07.

Felelős : PGB elnök

1. **Előterjesztés előkert létesítési kérelemről.**

**29/2021. (VII. 07.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő – testülete támogassa - az előterjesztéshez csatolt településképi véleményezési eljárás keretében kiadott polgármesteri döntésben foglaltak alapján – Oláh Péter részére a Kossuth utca 40. szám előtti közterületből 12 m2 terület bérbeadását határozatlan időre az előterjesztéshez csatolt dokumentumok szerinti vendéglátóipari előkert kialakítása céljából.**

**Az előkert területén csak a vonatkozó 12/2019.(IV.25.) számú önkormányzati rendeletben meghatározott eszközök helyezhetők el*.***

Határidő : 2021.07.07.

Felelős : PGB elnök

1. **Előterjesztés közterület-használati kérelemmel kapcsolatban.**

**30/2021. (VII. 07.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő – testülete támogassa Tóthné Békési Zsuzsa kérelmét arc és testfestés,** **kéz és láblenyomat készítés, illetve hajfonás tevékenység céljára a 2021. évben a Szent István parki a napvitorla közelében, 3 m2-es terület bérbeadásával, 55.000,-Ft/hó bérleti díj ellenében, 2021. július 8. – 2021. augusztus 31. közötti időszakra vonatkozóan, az előterjesztésben foglaltak alapján.**

Határidő : 2021.07.07.

Felelős : PGB elnök

1. **Előterjesztés „Rejtélyek városa” játékprogram közterületen történő megvalósításáról.**

**31/2021. (VII. 07.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő – testülete támogassa a Rejtélyek Háza Kft. kérelmét „Rejtélyek Városa” elnevezésű játékos program kialakításhoz közterületen, 2021. évben térítésmentesen, a Hivatallal előre egyeztetett időpontban, az előterjesztésben foglaltak szerint.**

Határidő : 2021.07.07.

Felelős : PGB elnök

1. **Előterjesztés Hősök tere 3. szám mögötti 6. számú garázs elővásárlási jog gyakorlására**

**32/2021. (VII. 07.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő – testülete nyilatkozza, hogy a Hajdúszoboszló, Hősök tere 3. szám mögött lévő, 6099/2 hrsz-ú közterület megnevezésű ingatlanon található 6. számú garázs 1/1-ed tulajdoni hányadának Kovács Sándor eladó által 2021.06.11. napon kötött adásvételi szerződésre vonatkozóan Hajdúszoboszló Város Önkormányzata lemond elővásárlási jogáról.**

**A Képviselő-testület felhatalmazza a Polgármestert a lemondó nyilatkozat aláírására.**

Határidő : 2021.07.07.

Felelős : PGB elnök

1. **Előterjesztés az önkormányzatok által igényelhető rendkívüli támogatás iránti pályázat benyújtása tárgyában**

**33/2021. (VII. 07.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő – testülete hozzájáruljon, hogy Hajdúszoboszló Város Önkormányzata a belügyminiszter és a pénzügyminiszter által meghirdetett, a települési önkormányzatok működőképességének megőrzésére, vagy egyéb, a feladataik ellátását veszélyeztető helyzet elhárítására szolgáló önkormányzatok rendkívüli támogatására pályázatot nyújtson be.**

Határidő : 2021.07.07.

Felelős : PGB elnök

1. **Előterjesztés a Liget Óvoda konyhafelújítás során felmerülő pótmunkához kapcsolódó többlet önerő biztosításáról**

**34/2021. (VII. 07.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő – testülete a Liget óvoda melegítőkonyhájának felújítása során felmerülő pótmunkák fedezetére 365.828 Ft –ot biztosítson, a 2021. évi intézményfelújítási keret terhére /14-es melléklet 2/ÖK sor.**

Határidő : 2021.07.07.

Felelős : PGB elnök

1. **Előterjesztés Nádudvari út – Dózsa György út – Bajcsy – Zsilinszky utca csomópont átépítésével kapcsolatosan**

**35/2021. (VII. 07.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő – testülete támogassa az engedélyezési és kivitelezési tervdokumentáció elkészítést a Hajdúszoboszló, Nádudvari út – Dózsa György út – Bajcsy Zsilinszky utca csomópont korszerűsítésére a H – Terv 2002 Kft által készített tanulmányterv III. változata (Osztályozós csomópont jelzőlámpás forgalomirányítással) alapján, a Dózsa György út városközpont felőli ágán tervezett gyalogos és kerékpáros átvezetés szükségességének felülvizsgálatával.**

Határidő : 2021.07.07.

Felelős : PGB elnök

1. **Előterjesztés Rákóczi utca – Új utca – Tokay utca csomópont átépítésével kapcsolatosan**

**36/2021. (VII. 07.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő – testülete támogassa az engedélyezési és kivitelezési tervdokumentáció elkészítését a Hajdúszoboszló Rákóczi utca – Új utca – Tokay utca csomópont korszerűsítésére a Libella ’84 Kkt. által készített tanulmányterv III. változat (Körforgalmú csomópont) alapján.**

Határidő : 2021.07.07.

Felelős : PGB elnök

**K.m.f**

**Harsányi István sk. Mester József sk.**

***bizottsági elnök bizottsági tag***

A kivonat hiteléül:

Hajdúszoboszló, 2020. október 30.

Balla Lászlóné

*leíró*